Ioannis Zizioulas

Ioannis (John) Zizioulas (gresk: Ιωάννης Ζηζιούλας, født 10. januar 1931 i Katafygio i Kozani i Hellas, død 2. februar 2023 i Athen) var metropolitanbiskop av metropolitanatet Pergamum og Adramytium av Den ortodokse kirke av Konstantinopel, og ortodoks teolog.

Liv og virke
Hans høyere utdannelse var ved universitetene i Thessaloniki og Athen i 1950, og så ett år ved Det økumeniske institutt i Bossey i 1955. Mellom 1960 o g1964 foretok Zizioulas doktorgradsforskning under den ortodokse teolog Georges Florovsky (1893-1979; innehaver av lærestolen for Eastern Church History på Harvard og medlem av den ortodokse kirke), og var Fellow ved Dumbarton Oaks Center for Byzantine Studies. Han tok doktorgraden i 1965 ved Universitetet i Athen.

Zizioulas ble i 1964 assisterende professor for kirkehistorie ved Universitetet i Athen, og seks år etter professor i patristikk ved New College i Edinburgh fra 1970 til 1973. Han flyttet over til University of Glasgow der det ble opprettet lærestol for ham i systematisk teologi; han var der i fjorten år. Han var også gjesteprofessor ved Research Institute in Systematic Theology på King's College London.

I 1986 ble han utnevnt til titulærmetropolitan av Pergamon. Same år tiltrådte han en fulltids akademisk post ved Universitetet i Thessalonikis teologiske fakultet som professor i dogmatikk.

Teologi
Ifølge Zizioulas kan man i den tidlige kirke tydelig se identifiseringen mellom den eukaristiske «synase» og kirken. Eukaristien er det konstituerende realisering av kirkens vesen, som gir kirken dens væren. Kirkens vesen er samtidig konstituert av de kristologiske og pneumatologiske faktorer. Eukaristien er kilden til fellesskapets dåpsnatur, til de forskjellige ordener og til biskopens fremskutte rolle. I denne forbindelse er det å understreke hvordan nattverden som feires av biskopen, i forhold til den lokale kirkens enhet, er forskjellig fra den som feires av presten. Basert på prinsippet om «enhet i identitet», vil han si at kirken er katolsk ikke som summen av mange deler forent i samme tro, men i den grad mangfoldet av kirker finner sin enhet takket være den mystiske identitet til hver en med Kristus i eukaristien og ved biskopen.

Ved sin teologiske tenkning åpnet Zizioulas muligheten for en ny begynnelse i den økumeniske dialog som ikke begrenser seg til å håndtere konkrete dissenser innen lærespørsmål, men starter mye mer fundamentalt og dermed indirekte også involverer spørsmål om teologisk hermeneutikk. Eukaristisk ekklesiologi muliggjør en ny måte å se på forståelsen av kirken; det har brakt diskusjonen mellom katolisisme og ortodoksi fra å konsentrere seg om spørsmål om kirkestruktur (pavedømmet, uniater) til et grunnleggende nivå der en avtale fundamentalt sett er mye mer lovende. Zizioulas var den ortodokse medpresident for den offisielle dialogkommisjon mellom de to kirkene fra og med 2006.

Han døde 92 år gammel av covid-19 i Athen.

Verker 
 Remembering the Future: An Eschatological Ontology. T & T Clark, London 2009, ISBN 0-567-03234-5.
 Lectures in Christian Dogmatics. Hrsg. von Douglas Knight und Katerina Nikolopulu. Continuum imprint, London 2008, ISBN 978-0-5670-3315-4.
 Communion & Otherness: Further Studies in Personhood and the Church. Hrsg. von Paul McPartlan. T & T Clark, London 2006, ISBN 0-567-03147-0.
 Being as Communion: Studies in Personhood and the Church (= Contemporary Greek Theologians; 4). St. Vladimir’s Seminary Prress, Crestwood (New York), 1993, ISBN 0-88141-029-2. Neudruck: Darton Longman & Todd, London, 2017, ISBN 978-0-232-52531-1.
 L’Être Ecclésial (= Perspective orthodoxe; 3). Labor et Fides, Genf 1981, .
 L’Eucharistie (= Eglises en dialogue; 12). Mame, Tours 1971, .
 Eucharist, Bishop, Church: The Unity of the Church in the Divine Eucharist and the Bishop during the first three Centuries. Ekdoseis Grēgorē, Athen 1965, 22009, ISBN 978-960-333608-2. Holy Cross Orthodox Press, Brookline (Massachusetts), 2001, ISBN 1-885652-51-8.

Referanser

Eksterne lenker 
 

Personer fra Kozani
Greske ortodokse biskoper
Greske teologer
Ortodokse teologer
Dødsfall relatert til covid-19 i Hellas
Ioannis Zizioulas